CELEX: 32020D1271
Language: da
Date: 2020-09-11 00:00:00
Title: Rådets afgørelse (EU) 2020/1271 af 11. september 2020 om vedtagelse af Rådets holdning til forslag til Den Europæiske Unions ændringsbudget nr. 8 for regnskabsåret 2020

14.9.2020   
               
               
                  DA
               
               
                  Den Europæiske Unions Tidende
               
               
                  LI 300/1
               
            
         RÅDETS AFGØRELSE (EU) 2020/1271
         af 11. september 2020
         om vedtagelse af Rådets holdning til forslag til Den Europæiske Unions ændringsbudget nr. 8 for regnskabsåret 2020
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1), særlig artikel 44, og
         ud fra følgende betragtninger:
         
                     —
                  
                  
                     Unionens budget for regnskabsåret 2020 blev endeligt vedtaget den 27. november 2019 (2).
                  
               
                     —
                  
                  
                     Kommissionen forelagde den 28. august 2020 et forslag til ændringsbudget nr. 8 til det almindelige budget for regnskabsåret 2020.
                  
               
                     —
                  
                  
                     For hurtigst muligt at kunne stille tilstrækkelige betalingsbevillinger til rådighed fra nødhjælpsinstrumentet (ESI) i 2020 til at dække alle de relevante forpligtelser, som Kommissionen på kort sigt vil indgå med vaccineproducenter på medlemsstaternes vegne, samt de øvrige igangværende foranstaltninger inden for rammerne af ESI og for at kunne dække de forventede betalingsanmodninger, der skal betales i 2020 i forbindelse med investeringsinitiativet som reaktion på coronavirusset plus (CRII+), bør Rådet straks gå videre og vedtage sin holdning til forslag til ændringsbudget nr. 8 til det almindelige budget for 2020. Derfor er det berettiget i overensstemmelse med artikel 3, stk. 3, i Rådets forretningsorden at afkorte den periode på otte uger for information af de nationale parlamenter, der er fastsat i artikel 4 i protokol nr. 1 —
                  
               VEDTAGET DENNE AFGØRELSE:
         
            Eneste artikel
            Rådets holdning til forslag til Den Europæiske Unions ændringsbudget nr. 8 for regnskabsåret 2020 blev vedtaget den 11. september 2020.
            Den fuldstændige tekst kan læses eller hentes på Rådets websted: http://www.consilium.europa.eu.
         
         
            Udfærdiget i Bruxelles, den 11. september 2020.
            
               
                  På Rådets vegne
               
               
                  Formand
               
               M. ROTH
            
         
         
            (1)  EUT L 193 af 30.7.2018, s. 1.
         
            (2)  EUT L 57 af 27.2.2020, s. 1.